Պաննա Նաիկ

**Պաննա Նաիկ**(), հնդկերեն գուջարաթի լեզվով ստեղծագործող բանաստեղծ և արձակագիր, 1960 թվականից ապրում է Ֆիլադելֆիայում, ԱՄՆ։ Աշխատել է տեղի համալսարանում, գրել է պոեզիա՝ շրջապատող աշխարհից ազդվելով։ Նրա *Pravesh* գիրքը (1975) արժանացել է քննադատների գնահատանքին, և դրանից հետո նա հրատարակել է ևս մի քանի բանաստեղծական ժողովածու։

## Կենսագրություն
Պաննա Նաիկը ծնվել է 1933 թվականի դեկտեմբերի 28-ին Բոմբեյում (այժմ՝ Մումբայ)՝ Դիրաջլալ Մոդիի և Ռաթանբենի ընտանիքում։ Նրա պապը՝ Չհագանլալ Մոդին (1857-1946), եղել է Բարոդա նահանգի կրթության տեսուչը և գրել է հայտնի պատմական գեղարվեստական գրականություն՝ *Իրավատին*(Irawati): Նրա ընտանիքը Սուրաթից էր։ Մայրը՝ Ռաթանբենը, հաճախ է ասմունքել գուջարաթի և սանսկրիտ լեզուներով կրոնական և աշխարհիկ բանաստեղծություններ, որոնց ազդեցությամբ Պաննան սկսել է հետաքրքրվել պոեզիայով։
Նա ավարտել է բակալավրիատը 1954 թվականին, իսկ 1956 թվականին ստացել է մագիստրոսի կոչում՝ գուջարաթի և սանսկրիտ լեզուներով՝ Բոմբեյի համալսարանին(այժմ՝ Մումբայի համալսարան) կից Սենթ Քսավիերս քոլեջում։ 1960 թվականին Նաիկը տեղափոխվել է ԱՄՆ՝ որպես հարսնացու։

1962 թվականին ավարտել է Ֆիլադելֆիայի Դրեքսել համալսարանում ստացել է գրադարանագիտության մագիստրոսի կոչումը։ Ապա 1973 թվականին բնական գիտությունների մագիստրոսի կոչում՝ Հարավային Ասիա թեմայով  հետազոտական ուսումնասիրությունների համար՝ Փենսիլվանիայի համալսարանում։

Նաիկը աշխատել է որպես մատենագետ և գրադարանավար Փենսիլվանիայի համալսարանի Վան Պելտի գրադարանում 1964-2003 թվականներին և 1985-2002 թվականներին՝ որպես գուջարաթիի պրոֆեսոր։ Նրա ամուսինը՝ Նիկուլ Նաիկը մահացել է 2004 թվականին։ 2015 թվականին նա ռոմանտիկ հարաբերությունների մեջ է եղել հաշվապահ Նաթվար Գանդիի հետ։

## Ստեղծագործություն
Պաննայի պոեզիան պատկերում է ժամանակակից քաղաքում և օտար երկրում ապրող կնոջ զգացմունքները՝ կենտրոնանալով «գոյատևման, ինքնության և օտարման» վրա։ Նա բանաստեղծություններում նաև արտացոլում է իր հարաբերությունները տղամարդկանց հետ, ամուսնական կյանքի դժվարությունները, հույսերն ու տառապանքները։ Պաննայի պոեզիան ֆեմինիստական բնույթի է։
Նա կրում է ամերիկացի բանաստեղծուհի Էնն Սեքսթոնի ազդեցությունը, ում «Սիրային բանաստեղծությունները» (1967) ոգեշնչել են նրան պոեզիա գրել։ Նա ոգեշնչվել է հնդկական, ինչպես նաև արևմտյան բանաստեղծական ավանդույթներից։ Պաննայի առաջին բանաստեղծական ժողովածուն *Prawesh*-ը («Ընդունելություն», 1975) արժանացավ քննադատների ուշադրությանը։

### Ժողովածուներ
*«Ֆիլադելֆիա»(1981), 
*«Նիսբաթ»(*Nisbat*, 1984), 
*«Արասպարաս» (*Arasparas*, 1989), 
*Ավանջավան (*Avanjavan*, 1991), 
*Ռանգ Զարուխեն (*Rang Zarukhe*,2005), 
*«Ծաղկած բալենի» (चेरी ब्लॉसम,*Cherry Blossom* 2004), 
*Կեթլակ Կավյո ( केटलक काव्यो,*Ketlak Kavyo* 1990) 
*Վիդեշինին (*Videshini*, 2000) իր առաջին հինգ բանաստեղծական ժողովածուների վերահրատարակումն է, որն անդրադառնում է հնդկական սփյուռքի խնդիրներին։
*"Աթթար Աքշար", հոքուների ժողովածու։
*"Ֆլամինգո" (2003), պատմվածքների ժողովածու։

### Անթոլոգիաներ
Նաիկի պոեզիան ընդգրկված է նաև պոեզիայի անթոլոգիաներում։
*Ուդի Գայո Հանս(*Udi Gayo Hans*, 1996),
*Շրեշթ Վարտաո, Քութիպ, Նավալիկա Չայան ժողովածու գուջարաթիով (*Shreshth Vartao, Qutip, Gujarati Navalika Chayan*, 1997), 
*Կատա Նալինբաինի, Նավալիկա Չայան(*Katha Nalinbhaini in Gujarati Navalika Chayan*, 2001), 
*Գալնա Տանկա, Նավալիկա Չայան (*Galna Tanka in Gujarati Navalika Chayan*, 2002)։

Պաննա Նաիկի էսսեն ընդգրկվել է Սուրեշ Դալալի խմբագրած "Աբ-ից Բաաթ Ֆաիլ Գայ"(*Ab To Baat Fail Gai*)անթոլոգիայում

## Մրցանակներ
*1978 թվական, Գուջարաթի կառավարության պոեզիայի մրցանակ(*Government of Gujarat's Prize in Poetry*) առաջին ժողովածուի`*Pravesh*-ի համար։
*2002 թվական, Չունիլալ Վելջի Մեհտայի մրցանակ(*Chunilal Velji Mehta Award*):

## Արտաքին հղումներ
* http://pannanaik.com/, Պաննա Նաիկ, գրողի պաշտոնական կայքը
*https://www.amazon.com/Books-Panna-Naik/s?rh=n%3A283155%2Cp_27%3APanna+Naik, Պաննա Նաիկի գրքերը *amazon․com* կայքում
*https://muse.jhu.edu/article/835039/pdf,Panna Naik, Saleem Peeradina, World Literature Today,University of Oklahoma,Volume 85, Number 1, January-February 2011, p.&nbsp;13
*https://kavishala.com/sootradhar/panna-naik, Պաննա Նաիկի մասին *kavishala* կայքում
*https://books.google.am/books/about/Searching_for_Home.html?id=JAyAzwEACAAJ&redir_esc=y, Պաննա Նաիկի, հոքուի ժողովածու

## Ծանոթագրություններ

Կատեգորիա:Հնդիկ արձակագիրներ
Կատեգորիա:Հնդիկ բանաստեղծներ
Կատեգորիա:Կին գրողներ